Her til formiddag blev sikkerheden tjekket i det nye kulturcenter Nordkraft. Beredskabscenter Aalborg gennemgik kulturcentret sammen med blandt andre skole- og kulturrådmand i Aalborg Henrik Thomsen, som også er medlem af styregruppen for Nordkraft. Den daglige leder af Skråen, Jørgen Nissen var også med. Begge håbede, at beredskabsfolkene ville vende tomlen op for byggeriet og det gjorde de få timer før tæppefald. I aften er der nemlig standup-show på Skråen - det første arrangement i de nye omgivelser.
Få timer før det første arrangement i Nordkraft i Aalborg fik Skråen tilladelse til at benytte lokalerne.